**Zápisnica č. 3/13**

**Zo zasadnutia ŠTK SZRK**

**Termín, miesto:** 30 .09.2013, Piešťany

**Prítomní:** Milan Oršula, Miroslav Haviar, Dušan Šinka, Boris Bergendi

**Neprítomný:** Ľuboš Kunc,

**Program rokovania:**

1. Kalendár zväzových pretekov na rok 2014
2. Prerokovanie vzniknutej problematiky pretekov 2013
3. Stanovisko k listu od p. Kačica
4. Príprava konferencie tréneri, rozhodcovia usporiadatelia
5. Rôzne

**K bodu 1**

Návrh zväzových pretekov na rok 2014 predložil p. Bergendi. ŠTK schválila nasledovné termíny:

M SR dlhé trate 10.-11.5.2014

MR Piešťany 30.5.-1.6.2014

M SR krátke trate 15.-17.6.2014

M SR maratón 30.8.2014

OH nádeje 13.-14.9.2014 orientačný termín podlieha schváleniu MŠ

Komisia ukladá p. Bergendimu postúpiť uvedené termíny realizačným tímom juniorov a seniorov pre doplnenie termínov kontrolných a kvalifikačných pretekov juniorov a seniorov.

**K bodu 2**

Komisia prerokovala vzniknuté nasledovné problémy pri organizovaní a priebehu pretekov v roku 2013.

* Problematiku nadávok voči rozhodcovskému zbor VC Komárna, z úst trénera domácich pretekárov (Koczkás). K uvedenému komisia konštatuje, že je neprístupné takéto správanie funkcionára voči hlavnému rozhodcovi a odporúča prezídiu SZRK zahájiť disciplinárne konanie.
* Problematiku štartu veteránov bez registrácie . Komisia konštatuje, že na nemajstrovských pretekoch v roku 2014 zmierni podmienku prihlasovania sa neregistrovaných pretekárov v kategórii veteránov.
* Problematiku nepovolených štartov cieľom na P- SNP v Piešťanoch a Komárne či už z dôvodu nekvalitného spojenia prípadne iných. Uvedená problematika bude prerokovaná v komisii rozhodcov.
* Problematiku započítavania bodov so SP. K uvedenému komisia konštatuje, že pre budúci rok budú pripravené podrobnejšie podmienky pre výber pretekov a ich zaradenie do hodnotených v rámci SP na základe prehlásenia klubu o splnení týchto technických náležitostí.
* Problematiku slabej činnosti štartérov, ako i štartovacieho povelu bude komisia riešiť na porade s komisiou rozhodcov s predpokladom výberu vhodných osôb pre štartérov, ich detailného preškolenia. Štartovací povel bude upravený doplnkom do pravidiel kanoistiky.
* Problematiku bójkarov a ich činnosti najmä v Piešťanoch bude komisia riešiť na spoločnej porade s usporiadateľmi pretekov a rozhodcami.
* Problematiku rozdielnosti dĺžky dráh 1 a 9, komisia pripraví podmienky pre certifikáciu dráh v spolupráci s budúcimi usporiadateľmi a v rámci plnenia podmienok zaradenia pretekov do kalendára 2014.
* Problematika nenahlásenia neúčasti na rozhodcov na pretekoch bude komisia riešiť na porade s komisiou rozhodcov.

**K bodu 3**

K požiadavkám uvedeným v liste od p. Kačica komisia rozhodla nasledovne:

* nebodovanie chlapcov a dievčat 10 – 11 ročných v na pretekoch P-SNP bolo spôsobené administratívnou chybou zo strany sekretariátu SZRK a bude dopočítané do celkového hodnotenia,
* nezaradenie pretekov M SR KT do bodovania v rámci SP, komisia potvrdila svoje prvotné rozhodnutia už v rámci prerokovania uznesenia z valného zhromaždenia. Komisia pre rok 2013 nebude už meniť svoje rozhodnutie, potvrdené aj po prerokovaní uznesenia z VZ. K ponechaniu v hodnotení SP M SR dt a M SR maratón bolo najmä z dôvodu zabezpečenia účasti pretekárov na tejto dĺžke tratí,
* podrobnejšiu špecifikáciu hodnotených tratí v rámci SP na jednotlivých pretekoch komisia akceptuje pre rok 2014.

**K bodu 4**

K príprave konferencie tréneri, rozhodcovia usporiadatelia komisia požaduje od p. Bergendiho

* zabezpečiť výpis problematiky z hlásení HR z jednotlivých pretekov k termínu 9.11.2013
* pozvať na konferenciu platených trénerov zväzom, z usporiadateľov riaditeľov pretekov, z rozhodcov osoby vykonávajúce hlavných rozhodcov.

Riadením rokovania konferencie dňa 9.11. 2013 poveruje komisia predsedu ŠTK p. Oršulu.

Komisia berie na vedomie návrh termínu školenia rozhodcov 10.11.2013. K realizácii tejto úlohy komisia rozhodne až po prihlásení dostatočného počtu záujemcov.

**K bodu 5**

K pripravovanému návrhu tlačiva formuláru hodnotenia pretekov účastníkmi (vedúcimi družstiev), komisia spochybňuje ochotu väčšiny vedúcich podieľať sa na takejto činnosti a z uvedeného dôvodu pristupuje k stanoveniu oficiálneho delegáta zväzu okrem majstrovských aj na pohárové preteky v roku 2014. Podmienky nákladov delegáta na túto činnosť budú riešené na budúcom zasadnutí ŠTK a postúpené prezídiu SZRK na schválenie.

Zapísal: Milan Oršula

Overil: Boris Bergendi